wickkiey/tamil-wikipedia-markdown huggingface dataset:
# தில்லியில் தமிழ்நாட்டு விவசாயிகளின் போராட்டம் 2017

**தில்லியில் தமிழக விவசாயிகளின் போராட்டம்** என்பது 2017, மார்ச், 14 ஆண்டு மார்ச் மாதம் தொடங்கி இந்தியாவின் தலைநகரான தில்லியில் தமிழ்நாட்டு விவசாயிகளால் நடத்தப்பட்டு ஒத்திவைக்கப்பட்ட போராட்டமாகும்.  

## போராட்டத்தின் துவக்கம்
விவசாயிகள் போராட்டமானது, தேசிய தென்னிந்திய நதிகள் இணைப்பு விவசாயிகள் சங்க மாநிலத் தலைவர் பி. அய்யாக்கண்ணு தலைமையில் தில்லி ஜந்தர் மந்தரில் 2017 மார்ச் 14 அன்று துவக்கப்பட்டது. இப்போராட்டத்தில் ஏறக்குறைய 100 விவசாயிகள் ஈடுபட்டனர்  

### முன்வைக்கப்படும் கோரிக்கைகள்
- விவசாயிகளுக்கு வறட்சி நிவாரணம் வழங்க வேண்டும்
- விவசாயிகளின் தற்கொலையைத் தடுக்க வேண்டும்
- ஓய்வூதியம் வழங்க வேண்டும்
- காவிரி மேலாண்மை வாரியம் அமைக்க வேண்டும்

### போராட்ட வகைகள்
போராட்டத்தில் ஒவ்வொரு நாளும் புதுமையான முறையில் போராட்டங்களில் ஈடுபட்டு வருந்தனர் மண்டையோடுகளை மாலையாக அணிந்தும், மண் சட்டி ஏந்தியும், தூக்குக் கயிறு அணிந்தும் அரைநிர்வாணமாக அமர்ந்தும், எலி உண்ணும் போராட்டம், பாம்புக்கறி உண்ணும் போராட்டம், மண்சோறு உண்ணும் போராட்டம், பாதி மீசை எடுக்கும் போராட்டம், பாதி மொட்டை அடிக்கும் போராட்டம், கோரிக்கை வாசகங்களை உடலில் எழுதிக்கொள்ளும் போராட்டம், புடவை அணியும் போராட்டம், வளையல் அணிந்து அதை உடைக்கும் போராட்டம், தாலி அறுக்கும் போராட்டம், சாட்டையடி வாங்கும் போராட்டம், புல் திண்ணும் போராட்டம், சிறுநீர் குடிக்கும் போராட்டம் என பலவகையில் போராடினர். போராட்டத்தின்போது இந்திய ரிசர்வ் வங்கியை முற்றுகையிட முயன்ற விவசாயிகள்மீது காவல் துறையினர் தடியடி நடத்திக் கைது செய்தனர். பின்னர் விடுவிக்கப்பட்ட விவசாயிகள் 2017 ஏப்ரல் 10 அன்று பிரதமரை சந்தித்து மனுகொடுக்கச் சென்றனர், ஆனால் பிரதமரை சந்திக்க இயலாமல் வேறு வழியின்றி, பிரதமர் அலுவலகத்தில் மனுகொடுத்துவிட்டு வெளியே வந்து பிரதமர் அலுவலகம் முன்பு சில விவசாயிகள் தங்கள் ஆடைகளை முழுமையாக அவிழ்த்து முழு நிர்வாணமாக நின்றும், சாலையில் உருண்டும் போராட்டத்தில் ஈடுபட்டுக் கைதாயினர்.  

## போராட்டத்துக்கு ஆதரவு தெரிவித்தவர்கள்
இந்தப் போராட்டத்துக்கு பலர் ஆதரவு தெரிவித்துள்ளனர். அரியானா மாநில விவசாயிகள், தில்லி விவசாயிகள், பஞ்சாப் விவசாயிகள் ஆகியோர் ஆதரவாக ஒரு சில நாட்கள் உடன் கலந்துகொண்டனர். போராட்டத்துக்கு நேரில் சென்று ஆதவு அளித்த அரசியல்வாதிகள்; திமுக செயல் தலைவர் மு. க. ஸ்டாலின், காங்கிரசின் ராகுல் காந்தி இந்தியப் பொது உடமைக்கட்சியின் டி. இராஜா, அதிமுகவின் மு. தம்பித்துரை, தேமுதிகவின் பிரேமலதா விசயகாந்த் ஆதரவு அளித்தது ஆல்லாமல் விவசாயிகளுடன் அமர்ந்து மண்சோறு உண்டும் போராட்டத்திலும் கலந்துகொண்டார், நடிகர்கள் விஷால், பிரகாஷ் ராஜ், ரமணா, இயக்குநர் பாண்டிராஜ் உள்ளிட்டோர் போராட்டத்துக்கு ஆதரவு அளித்து நிதியமைச்சர் அருண்ஜேட்லியை சந்தித்து விவசாயிகளின் கோரிக்கைகளை நிறைவேற்ற வேண்டும் என்று மனுக்கொடுத்தனர். தமிழ் நாட்டில் விவசாயிகளுக்கு ஆதரவு தெரிவித்து ஆங்காங்கே போராட்டங்கள் நடைபெற்றன. கோவை வேளாண் பல்கலைக்கழக மாணவர்கள் 2017 ஏப்ரல் 10 அன்று விவசாயிகளுக்கு ஆதரவாக கல்லூரியில் உள்ளிருப்புப் போராட்டம் செய்தனர்.  
## முடிவு
போராட்டத்தில் ஈடுபட்ட விவசாயிகளை 2017 ஏப்ரல் 24 அன்று தமிழக முதலமைச்சர் பழனிச்சாமி சந்தித்து விவசாயிகளின் கோரிக்கைகளை நிரைவேற்ற பாடுபடுவதாக உறுதியளித்தார் இதையடுத்து விவசாயிகள் போராட்டத்தை தற்காலிகமாக கைவிடுவதாக அறிவித்தனர் கோரிக்கைகள் நிறைவேற்றப்படாவிட்டால் மே 25 முதல் தில்லியில் மீண்டும் போராட்டம் நடத்தப்படும் என அறிவித்து தமிழகம் திரும்பினர்.
# அந்தராளம்

முறைப்படி **அந்தராளம்** அமைத்துக் கட்டப்பட்ட கந்தாரியா மகாதேவர் கோயிலின் வரைபடம், கஜுராஹோ:(எண் 4-ஐ காண்க)]]  

மற்றும் மகா மண்டபத்திற்கும் இடையே **அந்தராளம்** அமைத்து கட்டப்பட்ட கஜுராஹோ கந்தாரிய மகாதேவர் கோயில், கஜுராஹோ]]  

மற்றும் இராஷ்டிரகூடர்களால் கட்டப்பட்ட மல்லிகார்சுனர் கோவில், காசி விசுவநாதர் கோவில் -பட்டாடக்கல், வட கருநாடகம்]].  

**அந்தராளம்** (சமசுகிருதம்:अन्तराल), என்பது, வட இந்திய பஞ்சயாதனக் கட்டிடக் கலையில் கட்டப்பட்ட கோயில்களின் கருவறைக்கும் மற்றும் மகா மண்டபத்திற்கும் இடையே அமைந்த *முன்கூடம்* அல்லது முற்றம் ஆகும்.  

பஞ்சயாதன கட்டிடக் கலை நயத்தில் அமைந்த கஜுராஹோவின் கந்தாரிய மகாதேவர் கோயில் மற்றும் இலக்குமணன் கோயில்களிலும், தென்னிந்தியாவின் சாளுக்கியர் கட்டிடக் கலையில் அமைக்கப்பட்ட கோயில்களில் விமானமத்திற்கும் மண்டபத்திற்கும் இடைப்பட்ட பகுதியில் அந்தராளம் முறையில்  
முற்றவெளி அமைத்து கட்டப்பட்டுள்ளது.  

## இதனையும் காண்க
- பஞ்சயாதனம்
- இலக்குமணன் கோயில்
- கந்தாரிய மகாதேவர் கோயில்
# கே. அசுவத்தம்மா


**கே. அசுவத்தம்மா** (*K. Aswathamma*, 1910 - 1944) பழம்பெரும் தென்னிந்தியத் திரைப்பட நடிகையும், பாடகியும் ஆவார்.  

## வாழ்க்கைக் குறிப்பு
மைசூர் இராச்சியம், பெங்களூரைச் சேர்ந்த கன்னட நடிகையான அசுவத்தம்மா, 1934 ஆம் ஆண்டில் முகம்மது பீரின் "மீனலோசனி நாடக சபாவில்" இணைந்து நாடக நடிகையாக அறிமுகமானார். பின்னர் 1935 இல் ராஜா சந்திரசேகர் இயக்கி, குப்பி வீரண்ணாவின் தயாரிப்பில் வெளியான *குப்பி சதாரம்* என்ற கன்னடத் திரைப்படத்தில் கதாநாயகியாக அறிமுகமாகி பிரபலமானார். நன்றாகப் பாடக் கூடியவர். இவரது தனிப் பாடல்கள் பல இசைத்தட்டுகளில் வெளியாகியுள்ளன. *மன்மத விஜயா* என்ற நாடகத்தில் இவர் பாடிய *ஹா பிரியா பிரசாந்த இருதயா* என்ற பாடல் அக்காலத்தில் பெரும் வரவேற்பைப் பெற்றது.  

சிந்தாமணியை அடுத்து அசுவத்தம்மா 1939 இல் வெளியான சாந்த சக்குபாய் திரைப்படத்தில் கதாநாயகியாக நடித்தார்.  

## நடித்த திரைப்படங்கள்
- குப்பி சதாரம் (கன்னடம், 1935)
- சிந்தாமணி (தமிழ், 1937)
- சாந்த சக்குபாய் (தமிழ், 1939)

## பாடல்கள்
- “கிருஷ்ணா கிருஷ்ணா…” (சிந்தாமணி)
- *திவ்ய தரிசனம்..* (சிந்தாமணி)
- *மாயா பிரபஞ்சம்..* (சிந்தாமணி)
# பார்க்ளே வங்கி



**பார்க்ளே வங்கி** (*Barclays*) இது பல நாடுகளில் கிளைகளைக்கொண்டுள்ள பன்னாட்டு நிதிச் சேவைகளை துறையைச் சார்ந்த வங்கி ஆகும். இதன் தலைமையகம் இங்கிலாந்தின் தலைநகரான இலண்டனிலிருந்து செயல்படுகிறது. உலக அளவில் 50 நாடுகளில் கிளைகளைக்கொண்டு 48 மில்லியன் வாடிக்கையாளர்களுக்கு சேவைகளை வழங்குகிறது. இவ்வங்கி அடமானக் கடன், கடன் அட்டை, போன்றவையை வழங்குதல் செல்வ மேலாண்மை, முதலீட்டு வங்கியியல், போன்ற சேவைகள் பரிவர்தனைகளில் மொத்த வியாபாரம், சில்லறை வர்த்தகம் போன்ற செயல்பாடுகளில் ஈடுபடுகிறது. இவ்வங்கி 2016 ஆகஸ்ட் மாதம் தமிழீழ விடுதலைப் புலிகளின் தலைவரான பிரபாகரனின் படத்தை கடன் அட்டையில் வெளியிட்டு அவரைப் பெருமைப்படுத்தியது.
# பிளாட்டி



**பிளாட்டி மீன்** (*Platy (fish)*) இவை நன்னீரில் வாழும் மீன் வகையாகும். இவை அசையும் வாலமைப்பைப் பெற்றுள்ளது. இவற்றின் வாய்ப்பகுதியும், வால்ப்பகுதியும் கருப்பு நிறம் கொண்டதாகவும், உடல் பகுதி மஞ்சள் நிறம் கொண்டதாகவும் காணப்படுகிறது. இம்மீன்கள் அனைத்துண்ணி வகையைச் சார்ந்ததாகும். இதன் குடும்பப்பெயர் பொசிலிடிஎ (Poeciliidae) என்பதாகும். இவற்றின் பூர்வீகம் மத்திய அமெரிக்காவின் கிழக்கு கடற்கரைப்பகுதி மற்றும் மெக்சிக்கோவின் தெற்குப் பகுதியும் ஆகும். இவற்றில் இரண்டு வகைகள் உள்ளன அவை தெற்கு பிளாட்டி மீன் மற்றும் பல நிற பிளாட்டி மீன் என்பனவாகும். இவை இரண்டும் இனக்கலப்பின் மூலம் ஒரே தோற்றம் கொண்டவையாக காட்சி அளிக்கிறது. தொட்டியில் வளர்க்கப்படும் இவ்வகையான மீன்கள் பொதுவாக கலப்பினம் கொண்டவையாகவே இருக்கிறது.  

அவை வளர்கின்றன வேண்டும் .
# கத்திவால்



**கத்திவால் மீன்** (*Green swordtail*) நன்னீர் மற்றும் உவர் நீர் போன்றவற்றில் வாழும் இவ்வகையான மீன் இனம் மத்திய அமெரிக்கப் பகுதியில் காணப்படுகிறது. இவற்றின் குடும்பப்பெயர் பொசிடெசு (Poeciliidae) எனவும் இதன் உயிரியல் வரிசை கெபிரின்டொடிபொரம் (Cyprinodontiformes) எனவும் வகைப்படுத்தப்பட்டுள்ளது.  

இதன் பக்கவாட்டில் மஞ்சள் கோடுகளுடனும், கத்திபோன்ற வால்துடுப்பு நீட்சி பெற்றும் காணப்படுகிறது. இவற்றில் ஆண்கள் போர் குணம் கொண்டவையாகக் காணப்படுகிறது. இவற்றில் காணப்படும் பெண் இனம் கத்தி அமைப்பு அற்றவையாகக் காணப்படுகிறது. இவ்வகை மீன்கள் அனைத்துண்ணி வகையைச் சார்ந்தது ஆகும். இவற்றுள் பொன்னிற கத்திவால், அன்னாசி கத்திவால், சிவப்பு வால் கத்திவால்]], யாழ் கத்திவால், மற்றும் கருமைக் காலிக்கோ நிறக் கத்திவால் போன்ற வகைகள் உள்ளன.
# ழீன் இரிச்சர்


**ழீன் இரிச்சர்** *(Jean Richer)* (1630–1696)ஒரு பிரெஞ்சு வனியலாளர் ஆவார். இவர் பிரெஞ்சு அறிவியல் கல்விக்கழகத்தில் வானியல் உதவியாளராக ஜியோவன்னி டொமினிகோ காசினியின் வழிகாட்டுதலின்கீழ் பணிபுரிந்தார்.  

பிரெஞ்சு கல்விக்கழகத்தின் வேண்டுதலின்பேரில் இவர் 1671 முதல் 1673 வரை பிரெஞ்சு கயானாவின் காயென்னேவில் செய்முறைகளும் வானியல் நோக்கீடுகளும் மேற்கொண்டார். செவ்வாயின் சூரியவண்மை இருப்பில் இவரும் பாரீசில் காசினியும் ஒருங்கே செய்த நோக்கீடுகளும் அளவைகளும் புவிக்கும் செவ்வாய்க்கும் இடையில் உள்ள தரவுசார்ந்த தொலைவை முதன்முதலாக மதிப்பிட உதவின. அவர்கள் இருவரும் இந்தத் தொலைவைப் பயன்படுத்தி, பின்னர் புவிக்கும் சூரியனுக்கும் இடையில் உள்ள தொலைவைக் ( வானியல் அலகு) கணக்கிட்டனர்.  

இவர் ஒரு நொடியில் அரை ஊசலாட்டம் உள்ள நொடித் தனி ஊசலின் நீளத்தை அளந்தார். இது பாரீசில் உள்ள இலிகுனே ஊசலைவிட 1.25 மடங்கு (2.8மி.மீ*) குறைவாக உள்ளதைக் கண்டார். பின்னர், அய்சக் நியூட்டன் ஈர்ப்பு விசை பொருள்களுக்கிடையில் உள்ள தொலைவின் இருமடிக்கு தலைக்கீழ் விகிதத்தில் மாறுவதால், இரிச்சர் ஆய்வின் புறநிலையான முடிவு நிலநடுவரைக்கு அண்மையில் உள்ள கயென்னே பாரீசை விட புவி மையத்தில் இருந்து கூடுதல் தொலைவில் அமைதலைக் காட்டுகிறது. எனவே புவி கோள வடிவத்தில் இருக்க முடியாது. அது நிலநடுவரையருகில் மற்றப் பகுதியை விட பெருத்து இருக்கிறது என்பது தெளிவாகிறது. புவி மேற்பரப்பில் ஈர்ப்பு விசை மாறுவதை முதன்முதலில் நோக்கியவர் இரிச்சரே. மேலும், இது ஈர்ப்பளவையியலைத் தோற்றுவித்தது எனலாம்.  

இவரது 1673 பாரீசு வருகை விழாப்போல கொண்டாடப்பட்டது. இவரது தரவுகளின் முடிவுகள் கணிக்கப்பட்டுவிட்டன. என்றாலும் ஆய்வு அறியப்படாத காரணங்களால் வெளியிடப்படவில்லை. ஆனால் இந்த வெளியீடு 1879 இல் * Observations Astronomiques et Physiques Faites en L'Isle de Caïenne par M. Richer, de l'Academie Royale des Sciences.* எனும் தலைப்பில் இரிச்சரின் பெயரில் வெளியிடப்பட்டது. விரைவிலேயே இவருக்கு செருமனியில் பொறியியல் திட்டம் ஒன்று வழங்கப்பட்டது. இவருடைய இதற்குப் பிந்தைய வாழ்க்கை ஆவணப்படுத்தப்படவில்லை. இவர் 1696 இல் பாரீசில் இறந்ததாகப் பெரும்பாலான வாழ்க்கைவரைவாளர்கள் கூறுகின்றனர்.  

- குறிப்பு: தனி ஊசல் பக்கத்தில் குறிப்பிட்டிருப்பது போல 2.5 மணித்துளிகள் வேறுபாடு... ஒத்துப்போவதாக இல்லை. இந்த எண் 3.1 மணித்துளிகள் காலவேறுபாட்டைத் தருகிறது. உலகச் சிறுமம் மெக்சிகோ நகரில் அமைவதைப் போல ~5.2 எனில், இது மேலே குறிப்பிட்டது போல 2இன் பெருக்கலாக அல்லது இருமடங்காக அமைவதைக் காணலாம்.
# வால்டேர் மவுண்டர்


**எட்வார்டு வால்டேர் மவுண்டர்** *(Edward) Walter Maunder)* (12ஏப்பிரல் 1851 – 21 மார்ச்சு 1928) ஒரு பிரித்தானிய வானியலாளர் ஆவார். இவர் தன் சூரியக் கரும்புள்ளி ஆய்வுக்காகவும் மவுண்டர் சிறுமம் என வழங்கும் சூரியக் காந்த வட்டிப்பு அல்லது காந்தச் சுழற்சிக்காகவும் நினைவுகூரப்படுபவர். இந்தக் காந்த வட்டிப்பை 1645 முதல் 1715 வரை அமைந்ததை இனங்கண்டார்.  

## இளமையும் சொந்த வாழ்க்கையும்

மவுண்டர் 1851 இல் ஜான் வெசுலேயக் கழக அமைச்சரின் இளைய மகனாக இலண்டனில் பிறந்தார். இவர் இலண்டன் கிங் கல்லூரியில் கல்வி கற்றார். ஆனால் பட்டம் ஏதும் பெறவில்லை. இவர் தன் ஆய்வுகளுக்கு தேவைப்படும் நிதிக்காக வங்கி ஒன்றில் பணிக்குச் சேர்ந்தார்.  

இவர் 1873 இல் கிரீன்விச் அரசு வான்காணகத்துக்கு திரும்பி வந்து கதிர்நிரலியல் உதவியாளராகச் சேர்ந்தார். இவர் 1875க்குப் பிறகு எடித் ஆன்னாவை மணந்தார். இவர் நான்கு மகன்களாகவும் இரண்டு பெண்களாகவும் ஆறு குழந்தைகளைப் பெற்றார். ஒரு மகன் குழந்தையாகவே இறந்துவிட்டார். எடித் 1888 இல் இறந்ததும் இவர் 1890 இல் ஆன்னி சுகாட் டில் இரசலைச் சந்தித்தார் (பின்னர் ஆன்னி இரசல் மவுண்டர், 1868–1947). இரச்சல் கேம்பிரிட்ஜ் கிர்ட்டன் கல்லூரியில் படித்த வானியலாளரும் கணிதவியலாளரும் ஆவார். இவர் மவுண்டருடன் வாழ்நாள் முழுவதும் இணைந்து ஆய்வு மேற்கொண்டார். இரசல் அந்த வான்காணகத்தில் 1890 முதல் 1895 வரை மாந்தக் கணினியாக விளங்கினார்.  

இவர் 1895 இல் இரசலை மணந்தார். ஆன்னி மவுண்டர் 1916 இல் அரசு வானியல் கழகம் ஏற்ற முதல் பெண் வானியலாளரானார்.  

## சூரிய நோக்கீடுகள்

## பிற வானியல் நோக்கீடுகள்

* 1883 (pp. 192–193) இதழில் மவுண்டர் நோக்கி விவரித்த 1882 நவம்பர் 17 இல் நிகழ்ந்த வியத்தகு காட்சி. April 1916 (pp. 213–215) இதழில் அக்காட்சியை இவர் "அரோரல் கற்றை" எனவும் "வியப்பான வானியல் வருகையாளர்" எனவும் பெயரிட்டார். இது வனியலாளரும் அரோரா வல்லுனரும் ஆகிய ஜானிரேண்டு கேப்பிரான் வரைந்த வரைபடம், கில்டு டவுன் வான்காணகம், சுரே, பிரித்தானியா. இவரும் இக்காட்சியை நோக்கியுள்ளார். *Philosophical Magazine'', May 1883. இதழில் இருந்து.]]  

## பிரித்தானிய வானியல் கழகத்தை நிறுவல்

இவர் 1890 இல் பிரித்தானிய வானியல் கழகத்தை நிறுவுவதில் முன்னோடியாக விளங்கினார்.  

## வெளியீடுகள்

=
# அரசவல்லி சூரியன் கோயில்




**அரசவல்லி சூரியநாராயணன் கோயில்** (**Arasavalli Sun Temple**) என்பது பொ.ஊ. ஏழாம் நூற்றாண்டில் கட்டப்பட்ட சூரியன் கோயிலாகும். இக்கோயில் இந்தியாவின் ஆந்திரப் பிரதேச மாநிலத்தின் வடகிழக்கில், ஒடிசா மாநிலத்தை ஒட்டியுள்ள வங்காள விரிகுடாவின் கடற்கரையில் அமைந்த ஸ்ரீகாகுளம் நகரத்திலிருந்து ஒரு கிலோ மீட்டர் தொலைவில் அரசவல்லி கிராமத்தில் அமைந்துள்ளது. இக்கோயில் கலிங்க மன்னர் தேவேந்திரவர்மனால் பொ.ஊ. 7-ஆம் நூற்றாண்டில் கட்டப்பட்டு, சூரிய பகவானுக்கு அர்ப்பணிக்கப்பட்டதாகக் கருதப்படுகிறது. மிகவும் சிதிலமடைந்த இக்கோயில், பொ.ஊ. 17 – 18-ஆம் நூற்றாண்டுகளில் திருப்பணி செய்யப்பட்டது.  

## கோயில் அமைப்பு
இச்சூரியக் கோயில் வட இந்திய பஞ்சயாதனக் கட்டிடக் கலை நயத்தில் கட்டப்பட்ட கோயில்களில் ஒன்றாகும். கோயில் மூலவரான சூரிய தேவனின் கருவறையின் நான்கு மூலைகளில் சிறிய கோயில்கள் அமைந்துள்ளது. மேலும் கோயில் விமானத்திற்கும், மகா மண்டத்திற்கு இடையே அந்தராளம் எனும் முற்ற வெளி அமைத்துக் கட்டப்பட்டுள்ளது.  

## முக்கிய விழாக்கள்
- ரத சப்தமி

## இதனையும் காண்க
- கொனார்க் சூரியன் கோயில், ஒடிசா
- சூரியன் கோயில், குஜராத்
- மார்தாண்ட சூரியன் கோயில், காஷ்மீர்
- சூரியனார் கோவில், ஆடுதுறை, தமிழ்நாடு
- கதார்மல் சூரியக் கோயில், அல்மோரா மாவட்டம், உத்தராகண்ட்
- சூரிய மதம்
# உத்தரப் பிரதேச மாநில சாலைப் போக்குவரத்துக் கழகம்



**உத்தரப் பிரதேச மாநில சாலைப் போக்குவரத்துக் கழகம்**, இந்திய மாநிலமான உத்தரப் பிரதேச அரசு இயக்கும் பொதுத்துறை நிறுவனமாகும். இந்தக் கழகம் உத்தரப் பிரதேசம் மட்டுமல்லாது, அருகிலுள்ள மாநிலங்களுக்கும் பேருந்துகளை இயக்குகிறது. கிட்டத்தட்ட 13041 பேருந்துகளைக் கொண்டுள்ளது. கிட்டத்தட்ட 14 லட்சம் மக்கள் ஒவ்வொரு நாளும் இப்பேருந்துகளில் பயணிக்கின்றனர். இந்தக் கழகத்தின் தலைமையகம் லக்னோவில் உள்ளது. 116 பேருந்து நிலையங்களில் இருந்து பல்வேறு ஊர்களுக்கு பேருந்துகள் இயக்கப்படுகின்றன.  

## பேருந்துகள்
மக்களின் வசதிக்காக வெவ்வேறு வகை பேருந்துகளை உத்தரப் பிரதேச மாநில அரசு இயக்குகிறது.  
- ஜனதா
மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். குறைவான போக்குவரத்துக் கட்டணம் வசூலிக்கப்படுகிறது.  

- மினி
மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். இவை ஜனதா வகை பேருந்துகளைக் காட்டிலும் விரைவாகச் செல்லக்கூடியவை.  

- சாதாரண வகை
இவை மாவட்டங்களுக்கு இடையே இயக்கப்படுகின்றன. சாதாரண கட்டணம் பெறப்படுகிறது.  

- பவன் கோல்டு
இவை பாய்ண்டு-பாய்ண்டு வகை பேருந்துகளாகும். மாவட்டங்களுக்கு இடையே இயக்கப்படுகிறது. சரியான நேரத்தில் புறப்படக் கூடிய பேருந்துகள்  

- படுக்கை வசதி கொண்ட பேருந்துகள்
இவ்வகைப் பேருந்துகளில் நீண்ட தொலைவுகளுக்கு பயணிக்கலாம். இவற்றில் இரண்டடுக்குகள் உண்டு  

- குளிரூட்டப்பட்ட பேருந்துகள்
இவை குளிரூட்டி வசதி கொண்டவை. இவ்வகை பேருந்துகள் மாவட்டங்களுக்கு இடையே இயக்கப்படுகின்றன.  

- பிளாட்டினம் லைன்
வால்வோ வகை பேருந்துகள். தாராளமான இட வசதி கொண்ட இப்பேருந்துகள் மாவட்டத் தலைநகரங்களில் இருந்து முக்கிய நகரங்களுக்கு இயக்கப்படுகின்றன.  

- ராயல் குரூசர்
இவ்வகைப் பேருந்துகள் உலகத் தரம் மிக்கவை. இவை சுற்றுலாப் பயணிகளுக்காக இயக்கப்படுகின்றன.  

- நகரப் பேருந்துகள்
இவை லக்னோ, கான்பூர், ஆக்ரா, வாரணாசி, அலகாபாத், மேரட், பைசாபாத், நொய்டா, மதுரா ஆகிய நகரங்களில் இயங்குகின்றன. இவை ஜவஹர்லால் நேரு தேசிய நகர்புற புனரமைப்புத் திட்டம் என்ற திட்டத்தின் கீழ் செயல்படுத்தப்படுகின்றன.
# பி ஆர் - 106 (நெல்)

**பி ஆர் - 106** (*PR-106*) எனப்படும் இது; 1978 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 138 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 8 (*IR-8*), பேடா 5 (*Peta 5*), மற்றும் பெல்லா பாட்னா (*Bella Patna*) என 3 நெல் இரகங்களை இணைத்து உருவாக்கப்பட்ட நெல் வகையாகும். நடுத்தர நீர்ப்பாசனம் உள்ள நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், நீளமான சன்னமும், வெண்ணிறமாகவும் காணப்படுகிறது. புகையான் (*brown planthopper (BPH*), மற்றும் ஆனைக்கொம்பன் ஈ(*gall midge (GM*) பொன்றவைகளால் எளிதில் தாக்கக்கூடிய இந்த நெற்பயிர், இந்தியப் பஞ்சாப் மாநிலத்தில் பெரும்பான்மையாக பயிரிடப்படுகின்றது.  

## வெளியிணைப்புகள்
- பி ஆர் - 106 பச்சை அரிசி படிமம்
- Major basmati rice exporting and importing countries worldwide 2020/2021
# கெர்ரிமாண்டரிங்

**கெர்ரிமாண்டரிங்** என்பது தேர்தல் மாவட்டங்களை\தொகுதிகளை பிரிக்கும் போது குறிப்பிட்ட அரசியல் கட்சிக்கு அல்லது குழுவுக்கு ஏற்றவாறு எல்லைகளை வகுப்பது ஆகும். இவ்வாறு பிரிக்கப்படும் தேர்தல் மாவட்டங்கள்\தொகுதிகள் கெர்ரிமாண்டர் எனப்படும். கெர்ரிமாண்டரிங் எனப்படுவது எதிர்மறை பொருள் உடையது. இதில் உடைப்பது, சேர்ப்பது என்ற இரு முறைகள் பயன்படும்.  

அரசியல் நிலை, மக்களின் இனம், நிறம், மொழி, வர்க்கம், மத நம்பிக்கைகள் போன்ற குறிப்பிட்ட மக்கள்தொகை பரம்புதலின் படி குறிப்பிட்ட அரசியல் கட்சிக்கு உதவும் வகையிலோ அதற்கு பாதகம் ஏற்படுத்தும் வகையிலோ கெர்ரிமாண்டரிங் இருக்கும். குறிப்பாக அமெரிக்காவில் ஆப்பிரிக்க அமெரிக்கர்கள் அல்லது மற்ற இன சிறுபான்மையினர் பெருபான்மையாக உள்ள தேர்தல் மாவட்டங்கள்\தொகுதிகள் "பெரும்பான்மையாக சிறுபான்மையினர் உள்ள மாவட்டங்கள்" என பிரிக்கப்பட்டுள்ளதை இதற்கு காட்டாக கூறலாம்.
# சென்ன மூப்பன் கொட்டாய் மாரியம்மன் கோயில்



**சென்ன மூப்பன் கொட்டாய் மாரியம்மன் கோயில்** தமிழ்நாட்டில் கிருஷ்ணகிரி மாவட்டம், சென்ன மூப்பன் கொட்டாய் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் வழிபாடு நடக்கிறது. ஆடி மாதம் 2 நாட்கள் முக்கிய திருவிழாவாக நடைபெறுகிறது.
# இம்மாடி நாய்க்கன அள்ளி உத்தம கரகம் கோயில்



**இம்மாடி நாய்க்கன அள்ளி உத்தம கரகம் கோயில்** தமிழ்நாட்டில் கிருஷ்ணகிரி மாவட்டம், இம்மாடி நாய்க்கன அள்ளி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
# விக்ரோளி



**விக்ரோளி**, இந்திய மாநிலமான மகாராஷ்டிராவில் உள்ள மும்பையின் புறநகர்ப் பகுதியாகும். இங்கு மத்திய ரயில்வேக்கு உட்பட்ட விக்ரோளி தொடருந்து நிலையம் உள்ளது.  

இங்கிருந்து ஜோகேஸ்வரி, பாந்திரா, ஆக்ரா ரோடு உள்ளிட்ட பகுதிகளுக்கு போக்குவரத்து வசதியுண்டு.  

## போக்குவரத்து
### ரயில்வே
மும்பை சத்ரபதி சிவாஜி முனையத்தில் (சி.எஸ்.டி) இருந்து இங்கு தொடர்வண்டிகள் இயக்கப்படுகின்றன.  

### சாலைவழி
மும்பை மாநகரப் பேருந்துகள் இங்கிருந்து கன்னம்வார் நகர், காட்பரி சந்திப்பு, முலுண்டு உள்ளிட்ட இடங்களுக்கு பேருந்துகள் இயக்கப்படுகின்றன.
# அஞ்செட்டி மாரியம்மன் கோயில்



**அஞ்செட்டி மாரியம்மன் கோயில்** தமிழ்நாட்டில் கிருஷ்ணகிரி மாவட்டம், தேன்கனிக்கோட்டையில் இருந்து 23 கிலோமீட்டர் தொலைவில் உள்ள அஞ்செட்டி என்னும் ஊரில் அமைந்துள்ள அம்மன் கோயிலாகும். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.  

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது. தைமாதம் சிறப்பு வழிபாடு நடத்தப்படுகிறது.
# திருவாவடுதுறைப் புராணம்

**திருவாவடுதுறைப் புராணம்** என்பது திருவாவடுதுறைத் தலத்தின் பெருமை கூறும் நூல். இந்நூலை இயற்றியவர் சாத்திரம் சாமிநாத முனிவர். இந்நூலுக்குத் **துறைசைப் புராணம்** என்ற வேறு பெயரும் உண்டு.  

## நூல் வரலாறு
திருக்கயிலாயத்தில் சதுரங்க விளையாட்டில் வெற்றி பெற்ற அம்பிகைக்குச் செருக்கு ஏற்பட்டது. அச்செருக்கை அடக்க பசு உருவம் தந்தார் சிவன். அப்பசு உரு நீங்கப்பெற்ற தலம் ஆவடுதுறை. ஆ+ அடு+ துறை, ஆ- பசு, அடு- நீங்கிய, துறை- இடம். இத்தல வரலாறு, திருமூலர், திருமாளிகைத் தேவர் வரலாறுகள் உட்பட பல செய்திகள் இப்புராண நூலில் இடம் பெற்றுள்ளன. இந்நூல் ஓலைச் சுவடி திருவாவடுதுறை ஆதீனச் சரஸ்வதிமகால் நூலகத்தில் பாதுகாக்கப் பெற்றுள்ளது.  

## நூலமைப்பு
இந்நூல் அறுபத்தெட்டு அத்தியாயங்களைக் கொண்டது. இதனுள் 2560 செய்யுட்கள் உள்ளன. அநாதிமுத்திச் சேத்திர காண்டம், ஆவடுதுறைக் காண்டம், தியாகேசபுரக் காண்டம் எனும் மூன்று காண்டங்களை உடையது. முதற்காண்டத்தில் 26 அத்தியாயங்களும் இரண்டாவது காண்டத்தில் 10 அத்தியாயங்களும் மூன்றாவது காண்டத்தில் 32 அத்தியாயங்களும் உள்ளன. ஒவ்வொரு காண்டத்தின் தொடக்கத்திலும் தோத்திரக்கவி அமைந்துள்ளது.  

## நூலாசிரியர் வரலாறு
இந்நூலாசிரியர் சாத்திரம் சாமிநாத முனிவர், திருவாவடுதுறை ஆதீனத்து தம்பிரான் சுவாமிகளுள் ஒருவர். ஆதீனத்து பத்தாவது குருமகா சன்னிதானமாகிய ஸ்ரீவேலப்ப தேசிகரிடத்து ஞானதீட்சையும், சைவ சந்நியாசமும் பெற்றவர். வடமொழி ஸ்காந்தத்தில் உள்ள உருத்திர சங்கிதையில் கோமுத்திச் சேத்திர மகாத்மியம் கூறப்பட்டுள்ளது. அதன் தமிழ் மொழிபெயர்ப்பே இப்புராணம். இவர் இந்நூல் மட்டுமின்றி 'திருப்பெருந்துறைப் புராணம்' என்ற நூலையும் இயற்றியுள்ளார். 1763 முதல் 1787 வரையில் தஞ்சையில் ஆட்சி செய்த துளசேந்திர மகாராஜாவின் விருப்பத்திற்கிணங்க திருப்பெருந்துறைப் புராணம் இயற்றியுள்ளார்.  

## உரைகள்
இந்நூல் சுவடியில் பாடல்கள் மட்டுமே உள்ளன. இப்புராண நூல் முதன்முதலாக வசன நூலாக ஆதீனத்து 21 ஆவது குருமகா சன்னிதானம் அவர்கள் அருளாட்சியில் வெளியிடப்பட்டது. 1961 ஆம் ஆண்டு ஆதீனத்தில் சுவாமி ஞானானந்தா துறைசைப் புராண வசனம் என்ற நூல் எழுதியுள்ளார். பாடல்களைப் பிரித்து எளிய நடையில் உலகத்தமிழ் ஆராய்ச்சி நிலையம் அடிக்குறிப்புகளுடன் 2005 இல் வெளியிட்டது. தற்போது ஆதீனப்புலவர் சு.குஞ்சிதபாதம் அவர்கள்' மெய்கண்டார்' எனும் ஆதீனத் திங்களிதழில் தொடர்ந்து துறைசைப் புராண நூல் பாடல்களுக்கு உரை எழுதி வருகின்றார்கள்.  

## உசாத்துணைகள்
- முனைவர் வே. இரா. மாதவன், 'திருவாவடுதுறைப் புராணம்' உலகத் தமிழாராய்ச்சி நிறுவனம், சென்னை
- ஆன்மீகம் பலன் (தினகரன்) டிசம்பர் 1-15, 2016
- எஸ். ஜெயசெல்வன், வேள்விக்குப் பொருள் ஈந்த வேதநாயகன் - பக். 90, 91
# தாஞ்சூங் ரூ


**தாஞ்சூங் ரூ** (*Tanjong Rhu*) என்பது சிங்கப்பூரில் உள்ள ஒரு பகுதியாகும். இது கல்லாங்குக்கு அண்மையில் சிங்கப்பூரின் மையத்தில் உள்ளது  
செல்வ நிலையில் வளமானவர்கள் தாஞ்சூங் ரூவில் வாழ்கின்றனர்.  

முற்காலத்தில் தொழிற்பேட்டையாகவும் கப்பல் தளமாகவும் விளங்கியது இப்பகுதி. சிங்கப்பூர் விளையாட்டு மன்றம், நேசனல் ஸ்டேடியம், கோல்ப் விளையாட்டுத் திடல், பல மாடி குடியிருப்பு அடுக்கங்கள் ஆகியன இங்கு உள்ளன.  
போக்குவரத்து வசதிகள் சாலை வழியாக உள்ளன. எம். ஆர். டி. நிலையம் நிர்மாணிக்கும் பணியும் இங்கு தொடங்கி உள்ளனர்.
# நம்மாண்ட அள்ளி தேடுகரகம் கோயில்



**நம்மாண்ட அள்ளி தேடுகரகம் கோயில்** தமிழ்நாட்டில் தர்மபுரி மாவட்டம், நம்மாண்ட அள்ளி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
# குமரமங்கலம் பொன்காளியம்மன் கோயில்



**குமரமங்கலம் பொன்காளியம்மன் கோயில்** தமிழ்நாட்டில் நாமக்கல் மாவட்டம், குமரமங்கலம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
பண்டிய குல வேட்டுவக்கவுண்டர்கள் இக்கோயிலில் கிராம முறைப்படி ஒருகாலப் பூசை நடக்கின்றனர். ஐப்பசி மாதம் பொங்கல் முக்கிய திருவிழாவாக நடைபெறுகிறது. அருள்மிகு பொன்காளியம்மன் திருக்கோயிலுக்கு குமரமங்கலம் கிராமம் போக்கம்பாளையத்தில் முப்பாட்டு வீடு உள்ளது அங்கு பொன்காளியம்மனுக்கு பண்டிய வேட்டுவ குலத்தை சார்ந்தவர் திணை மாவு இடிப்பது, பண்டிய வேட்டுவர் குலத்தை சார்ந்தவர் குதிரை பிடித்து தீர்த்தம் போட்டு துளுக்க விட்டு முப்பாடு அழைத்து வரப்பட்டு கோவிலில் உள்ள பொன்காளியம்மன் ஊஞ்சலில் முப்பாடு வைத்து ஊஞ்சல் பாட்டு பாடப்பட்டு பிறகு பொன்காளியம்மனுக்கு முப்பாட்டு திணை மாவு படைக்கப்பட்டு முப்பாட்டு பூஜை நடைபெறும் முதல் திருநீர் எடுத்தல், முப்பாடு எடுத்தல், கிடா பிடித்தல், கம்பத்துக்காரர், பொங்கல் வைத்தல், குதிரை பிடிப்பவர், முப்பாட்டுக்காரர் (முதல் உரிமை கொண்ட அரச பரம்பரை) அனைத்து முன்னுரிமைகளும் பண்டிய குல வேட்டுவக்கவுண்டரை சார்ந்தவர்களுக்கு.
# வெண்ணந்தூர் முத்துகுமாரசுவாமி கோயில்



**வெண்ணந்தூர் முத்துகுமாரசுவாமி கோயில்** தமிழ்நாட்டில் நாமக்கல் மாவட்டம், வெண்ணந்தூர் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கந்த சஷ்டி (1நாள்) முக்கிய திருவிழாவாக நடைபெறுகிறது.  
## திருவிழாக்கள்
### முத்துக்குமரர் பண்டிகை
ஆடி மாதம் நான்காம் வியாழக்கிழமை முத்துக்குமரர் பண்டிகை மாரியம்மன் பண்டிகையுடன் சேர்த்து வெண்ணந்தூர் மக்களால் விமர்சையாக கொண்டாடப்படுகிறது.  

### சூரசம்ஹாரம்

மற்ற முருகன் கோவில்களைப் போல இங்கும் சூரசம்ஹார நிகழ்வு விமர்சையாக கொண்டாடப்படுகிறது.
# ஆலந்தூர் நாடு காளியம்மன் வகையறா கோயில்



**ஆலந்தூர் நாடு காளியம்மன் வகையறா கோயில்** தமிழ்நாட்டில் நாமக்கல் மாவட்டம், ஆலந்தூர் நாடு என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி 18 , பொங்கல் ஆகியன முக்கிய திருவிழாவாக நடைபெறுகின்றன.
# கோனூர் சீயாலிநாதர் கோயில்



**கோனூர் சீயாலிநாதர் கோயில்** தமிழ்நாட்டில் நாமக்கல் மாவட்டம், கோனூர் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது. மாசி, கார்த்திகை மாதம் சிவன் ராத்திரி, கார்த்திகை தீபம் திருவிழாவாக நடைபெறுகிறது.
# பல்லுறுப்புக்கோவை அணி

கணிதத்தில் **பல்லுறுப்புக்கோவை அணி** (*polynomial matrix*) என்பது ஒரு மாறியில் அல்லது பல மாறிகளில் அமைந்த பல்லுறுப்புக்கோவைகளை உறுப்புக்களாகக் கொண்ட அணியாகும். *λ* இன் பல்லுறுப்புக்கோவைகளை உறுப்புகளாகக் கொண்ட அணியானது ***λ*-அணி** என அழைக்கப்படும்.  

*p* படியில், ஒருமாறியிலமைந்த பல்லுறுப்புக்கோவை அணி *P* இன் வரையறை:  

:<math>P = \sum_{n=0}^p A(n)x^n = A(0)+A(1)x+A(2)x^2+ \cdots +A(p)x^p</math>  

இந்த வரையறையில்,  
:<math>A(i)</math> என்பது மாறிலி கெழுக்களாலான அணி;  
: <math>A(p)</math>, பூச்சியமற்றது.  

எனவே ஒரு பல்லுறுப்புக்கோவை அணி என்பது ஒரு பல்லுறுப்புக்கோவையின் அணிச்-சமானம் ஆகும். அந்த அணியின் ஒவ்வொரு உறுப்பும் *p* படியிலமைந்த பல்லுறுப்புக்கோவை என்பதற்குரிய வரையறையை நிறைவு செய்யும்.  

இரண்டாம் படியிலமைந்த 3×3 பல்லுறுப்புக்கோவைக்கு ஒரு எடுத்துக்காட்டு:  

:<math>  
P=\begin{pmatrix}  
1 & x^2 & x \\  
0 & 2x & 2 \\  
3x+2 & x^2-1 & 0  
\end{pmatrix}  
=\begin{pmatrix}  
1 & 0 & 0 \\  
0 & 0 & 2 \\  
2 & -1 & 0  
\end{pmatrix}  

+\begin{pmatrix}  
0 & 0 & 1 \\  
0 & 2 & 0 \\  
3 & 0 & 0  
\end{pmatrix}x+\begin{pmatrix}  
0 & 1 & 0 \\  
0 & 0 & 0 \\  
0 & 1 & 0  
\end{pmatrix}x^2.  
</math>  

## பண்புகள்
- ஒரு களத்திலமைந்த பல்லுறுப்புக்கோவை அணியின் அணியின் அணிக்கோவை மதிப்பானது அக்களத்தின் பூச்சியமற்ற உறுப்பொன்றுக்குச் சமமாக இருந்தால் அந்த பல்லுறுப்புக்கோவை அணியானது அலகுமட்டுடைய அணி (unimodular matrix) எனப்படும். மேலும் அந்த அணி ஒரு நேர்மாற்றத்தக்க அணியாக இருக்கும்; அதன் நேர்மாறு அணியும் ஒரு பல்லுறுப்புக்கோவை அணியாக இருக்கும்.
- சிக்கலெண் உறுப்புகளைக் கொண்ட பல்லுறுப்புக்கோவை அணியின் மூலங்கள், அந்த அணி அதன் அளவையை இழக்கும் சிக்கலெண் தளப்புள்ளிகளில் அமையும்.
- ஒவ்வொரு நிரை மற்றும் நிரலில் ஒரேயொரு பூச்சியமற்ற உறுப்பைக் கொண்ட பொதுமைப்படுத்தப்பட்ட வரிசைமாற்ற அணியுடன் பல்லுறுப்புக்கோவை அணியைக் குழப்பைக்கொள்ளக் கூடாது.
- λ என்பது அணி அமைக்கப்படும் களத்தின் ஏதேனுமொரு உறுப்பு; *I* என்பது முற்றொருமை அணி; *A* பல்லுறுப்புக்கோவை அணி எனில், λ*I*&nbsp;&minus;&nbsp;*A* என்பது *A* அணியின் *சிறப்பியல்பு அணி* ஆகும். அதன் அணிக்கோவையான |λ*I*&nbsp;&minus;&nbsp;*A*| ஆனது&nbsp;*A* இன் *சிறப்பியல்பு பல்லுறுப்புக்கோவை*யாகும்.
# தாவர வேலி

**தாவர வேலி** (*hedge*) புதர்கள், மரங்கள் முதலான தாவரங்களைக் கொண்டு அமைக்கப்படும் வேலி அல்லது எல்லையாகும்.  

## உயிர் வேலி
கில் அமைக்கப்பட்டுள்ள ஓர் உயிர் வேலி]]  
உயிர் வேலி (*live fence*) எனப்படுவது செடி, குற்றுச்செடி, கொடி, மரங்கள் ஆகியவற்றால் எழுப்பப்பட்ட வேலி ஆகும். இவ்வுயிர் வேலியை இயற்கைக்கு எதிரான, உயிர் பன்மையை சிதைக்கும் இரும்புக் கம்பி, முள் கம்பி, வலை, கற்சுவர் இவற்றுக்கு மாற்றாக வீடு மற்றும் பண்ணைகளுக்கு பாதுகாப்பு அரணாக அமைக்கப்படுகின்றது. உயிர்தாவரங்களால் அமைக்கப்படுவதாலும், பல உயிரிகள் இதில் வாழ்வதாலும் இவ்வேலி உயிர்வேலி என அழைக்கப்படுகிறது. பழந்தமிழரின் வேளாண்மையில் உயிர் வேலிகளே பாதுகாப்புக்காக அமைக்கப்பட்டன. இவ்வகை வேலிகள் உயிரிப்பல்வகைமைப் பெருக்கத்திற்கும் பொருளாதார மேம்பாட்டிற்கும் அடிப்படையாக அமைகிறது.  

நுண்ணுயிரிகளும், மலர் தாவரங்கள், காய்கனி செடிகள், கீரை வகைகள், போன்ற தாவரங்களும், பறவைகள், ஊர்வன, பாலூட்டிகள் உள்ளிட்ட விலங்குகளும் வாழ்வதற்கு ஏற்ற இடமாக உயிர் வேலி அமைகிறது. இதன் மூலம் உணவு சங்கிலி, உணவு வலை போன்றச் சுற்றுசூழல் மேம்பாட்டுக் காரணிகளை பேணுவதுடன் உறுதியான இயற்கைப் பாதுகாப்பையும் வழங்குவது இதன் சிறப்பாகும்.  

### உயிர் வேலியின் பயன்கள்
- பாதுகாப்பு
- காய் கனிகள், கீரைகள், மூலிகைகள் உற்பத்தி
- காற்றுத்தடுப்பு மற்றும் காற்று வடிகட்டுதல்
- இயற்கை உரம் மற்றும் பசுந்தாள் உரம்
- வெள்ளம் மற்றும் மண்ணரிமானத் தடுப்பு
- மழை நீர் சேகரிப்பு மற்றும் நிலத்தடி நீர் பாதுகாப்பு
- பசுந்தீவனம்
- உயிர்வளிப் பெருக்கம் மற்றும் கரியமிலவாயுச் சுருக்கம்
- உயிரிப் பல்வகைமைப் பெருக்கம்
- பயிர்ப் பாதுகாப்பு
- உடல் நலம் மற்றும் சுற்றுச்சூழல் மேம்பாடு
- பொருளாதாரம்
# ஏளூர் கைலாசநாதர் கோயில்



**ஏளூர் கைலாசநாதர் கோயில்** என்பது தமிழ்நாட்டில் நாமக்கல் மாவட்டம், ஏளூர் என்னும் ஊரில் அமைந்துள்ள சிவன் கோயிலாகும்.  

## அமைவிடம்
நாமக்கல் நகரிலிருந்து வையப்பமலைக்குச் செல்லும் வழியில் ஏளூர் உள்ளது. இவ்வூர் அகரம் ஏளூர் என்றும் வழங்கப்படுகிறது.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
# திருப்பனந்தாள் காசிமடம்

**திருப்பனந்தாள் காசிமடம்** (Thiruppanandal Adheenam) தமிழகத்தின் புகழ்பெற்ற ஒரு சைவ ஆதீனம் ஆகும்  

## வரலாறு
ஆதீனம் என்ற சொல்லிற்குச் சைவமடம் என்று பொருள் மடம் என்ற சொல்லுக்கு முனிவர் வாழிடம் என்று பொருள். பனசை காசிமடத்தைத் தோற்றுவித்தவர் குமரகுருபரர். இவர் திருவைகுண்டத்தில் சண்முகசிகாமணிக்கவிராயருக்கு மகனாகப் பிறந்தவர். இவர் காசிப் பயணம் மேற்கொண்டபோது முகலாய மன்னர் அவுரங்கசீப்பை வாதப்போரில் வென்றார். அதற்கீடாகக் காசியில் கருடன் வட்டமிட்ட பகுதிகளைக் கொடையாகப் பெற்றார். அங்கு மடமொன்றை நிறுவினார். தமது குருநாதர் மாசிலாமணி தேசிகரின் ஆணைக்கிணங்க காசியிலேயே தங்கி வழிபாடுகளைச் செய்தார். மடத்தின் ஆறாவது அதிபராகிய தில்லைநாயகத் தம்பிரான் சுவாமிகள் மடத்தின் தலைமையகத்தைத் திருப்பனந்தாளுக்கு மாற்றினார். காசியிலிருந்து இங்கு வந்து தொடங்கப்பெற்றதால் காசிமடம் என்றழைக்கப்படுகிறது. காலப்போக்கில் திருப்பனந்தாள், காசிமடத்தின் தலைமை மையமாகத் தொண்டாற்றி வருகின்றது.  

## மடத்தின் அதிபர்
காசிமடத்தில் இதுவரை 20 சுவாமிகள் அருளாட்சி செய்துள்ளார்கள். இம்மடத்தின் அதிபரை எஜமான் சுவாமிகள் என்றே அழைப்பது வழக்கம். தற்போது அருளாட்சி செய்து வருபவர் 21-வது அதிபர் ஸ்ரீலஸ்ரீ காசிவாசி முத்துக்குமார சுவாமித் தம்பிரான் ஆவார். இவர் இளம் வயது முதலாக இறைப்பற்றுடையவராகத் திகழ்ந்தார். நடனசபாபதி என்ற பெயருடன் சிதம்பரம் காசிமடக் கிளைமடத்தில் தங்கி பயின்றார். அன்றைய தருமை ஆதீனத்து 25 ஆவது குருமகாசந்நிதானம் அவர்களின் திருவுளப்பாங்கின் வண்ணம் முத்துக்குமாரசுவாமி என்ற பெயருடன் சமய தீட்சை செய்விக்கப் பெற்றார். தருமபுர ஆதீனக் கோயில்களில் கட்டளைத் தம்பிரானாகச் சிறப்பாகப் பணியாற்றினார். 1960 ஆம் ஆண்டு காசிமடத்தின் 20 ஆவது அதிபர் இவரைக் காசிமடத்தின் இளவரசாக நியமித்தார். 20 ஆவது அதிபர் 1972 மே 18 இல் பரிபூரணம் அடைந்தார். அது முதலாக 21 ஆவது அதிபராக காசிவாசி முத்துக்குமாரசுவாமித் தம்பிரான் என்ற திருநாமத்துடன் பதவி வகித்து வருகிறார்.  

## மடத்தின் தமிழ்ப் பணிகள்
திருக்குறள் (முப்பால்) உரைக் கொத்து, பெரியபுராணம், கந்த புராணம் உரை நூல்கள் ஆகியன இம்மடம் சார்பில் வெளியிடப்பட்டுள்ளது. மேலும் அறக்கட்டளைகள் மூலமாகத் தேவாரம், திருவாசகம் வெளியிட்டுள்ளது. ஸ்ரீகுமரகுருபரர் எனும் மாத இதழைத் தொடர்ந்து சிறப்பாக வெளியிட்டு வருகின்றது.  

## சமூகப் பணிகள்
திருப்பனந்தாளிலும், திருவைகுண்டத்திலும் கலைக் கல்லூரிகள், திருப்பனந்தாளில் மேல்நிலை, நடுநிலைப் பள்ளி எனப் பல பள்ளிகள் மடத்தின் நிர்வாகத்தின் கீழ் நடத்தப்பட்டு வருகின்றது.  

## இதனையும் காண்க
- தருமை ஆதீனம்
- திருவாவடுதுறை ஆதீனம்
- மதுரை ஆதீனம்
- மயிலம் பொம்மபுர ஆதீனம்
- குன்னக்குடி ஆதீனம்

## உசாத்துணைகள்:

- முனைவர் மு.சிவச்சந்திரன், சமய, மொழி வளர்ச்சியில் காசிமடத்தின் பங்கு, சென்னைப் பல்கலைக்கழகம்
# மின்சார மணி


**மின்சார மணி** (*Electric bell*) என்பது ஒரு மின் காந்த சாதனம் ஆகும். இது பள்ளிகளிலும், நிறுவனங்களிலும் அறிவிப்பு செய்யவோ, யாரையாவது அழைக்கவோ பயன்படுத்தப்படும் சாதனம் ஆகும். இது புகைவண்டிப்பாதை கடக்கும் பாதைகளிலும், தொலைபேசிகளிலும் தீ மற்றும் திருட்டு தொடா்பான அறிவிப்பான்களிலும் பயன்படுத்தப்பட்டு வந்தது. தற்போதைய நிலையில் மின்சார மணியானது மின்னணுவியல் சாதனங்களால் இடப்பெயா்ச்சி செய்யப்பட்டுள்ளது.  

## வேலை செய்யும் விதம்
மின்சார மணியானது, இலாட வடிவ மின் காந்தம், அதைச்சுற்றிய கம்பிச்சுருள், ஒரு சாவி, மின்கல அடுக்கு, இரும்புப்பட்டை, மின்காந்தம், சுத்தியல், மணி இவற்றைக் கொண்டுள்ளது. இத்துடன் இணைக்கப்பட்டுள்ள படத்தில் காட்டப்பட்டுள்ள மின்சார மணியின் மின் சுற்றில், சாவி மூடப்பட்டிருக்கும் போது கம்பிச்சுருளின் வழியே மின்னோட்டம் பாய்கிறது. இதன் காரணமாக இலாட வடிவச் சட்டம் மின்காந்தமாகிறது. அது இரும்புப்பட்டையை இழுக்கிறது. இச்செயலின் காரணமாக இரும்புப்பட்டையுடன் இணைக்கப்பட்டிருக்கும் சுத்தியல் இழுக்கப்பட்டு அது மணியைத் தாக்கி ஒலியை உண்டாக்கும். இப்போது மின்சாரமானது துண்டிக்கப்படுவதால், கம்பிச்சுருளில் மின்னோட்டம் துண்டிக்கப்படுகிறது. மின்னோட்டம் துண்டிக்கப்பட்டதால் கம்பிச்சுருளில் மின்னோட்டம் செல்லாததால் இலாட வடிவச் சட்டம் காந்தத்தன்மையை இழக்கும். இதன் காரணமாக இரும்புப்பட்டை பழைய நிலைக்குச் செல்லும். தற்போதுள்ள நிலையில் மின்சுற்று முழுமையடைகிறது. சுற்றில் மீண்டும் மின்னோட்டம் செல்லும். இரும்புப்பட்டை இழுக்கப்படும். அதைத் தொடா்ந்து சுத்தி இழுக்கப்படும். மணியானது சுத்தியால் தாக்கப்பட்டால் ஒலியைத் தரும். இச்செயல் மீண்டும் மீண்டும் நடந்து மணி தொடா்ந்து ஒலி எழுப்பும். இவ்வாறாக மின்சார மணியானது செயல்படுகிறது.  

## வரலாறு
1823 ஆம் ஆண்டில் வில்லியம் ஸ்டா்ஜன் என்பவரால் மின்காந்தமானது கண்டுபிடிக்கப்பட்டதைத் தொடா்ந்து பல்வேறு விதமான மின்பொறியியல் சார்ந்த அமைப்புகள் இத்தகைய மின்சார மணிகள் உருவமைக்கப்பட்டன. அப்படிப்பட்ட அலைவுறும் மின் கம்பியைத் தலையாய பகுதியாகக் கொண்ட மின்சார மணி ஜேம்ஸ் மாா்ஷ் என்பவரால் 1824 ஆம் ஆண்டு கண்டுபிடிக்கப்பட்டது. தற்போதைய மின்சார மணியின் வடிவமைப்பானது துாண்டல் சுருள்களில் உள்ள முதன்மை மின்னிணைப்பைத் துண்டிக்கும் அதிா்வுறக்கூடிய “தொடா்பு நீக்குதல் சாதனம்” என்ற தத்துவத்தின் அடிப்படையில் அமைந்தவை ஆகும். இவ்வகை அதிா்வுறும் சுத்தியல் அமைப்பைக் கொண்ட மின்சார மணியானது ஜோஹன் பிலிப் வேக்னா் (1839) மற்றும் கிறிஸ்டியன் எா்ன்ஸ்ட் நீஃப் (1847) ஆகியோரால் கண்டுபிடிக்கப்பட்டன.
# பிரிதி பிரிதிகாப்பட்டி அப்பிச்சிமார் கோயில்



**பிரிதி பிரிதிகாப்பட்டி அப்பிச்சிமார் கோயில்** தமிழ்நாட்டில் நாமக்கல், திருச்செங்கோடு வட்டம், பிரிதி ஊரில் அமைந்துள்ள ஒரு கிராமக் கோயிலாகும்.  

நாமக்கல்லில் உள்ள வாழவந்தி நாட்டு பிள்ளைக்கரையாற்றூரில் 'உசர வேட்டுவரில்' "மாரய்யன்" நல்லாட்சி புரிந்து வந்தார். அவருக்கு சின்ன மாரய்யன், பிள்ளை மாரய்யன், உத்தண்டராயன், ஆவுடையான் என சகோதரர்களுடன் நல்லாட்சி புரிந்து வந்தார். அண்ணன் தம்பதிகளுக்கு மொத்தம் 70 ஆண் மக்கள் இருந்தனர். அனைவருக்கும் ஒன்றாகவே திருமணம் நடக்க வேண்டும் என சபதம் செய்து கொண்டனர். அவர்கள் அனைவருக்கும் 'பூந்துறை' நாட்டில் திருமணம் பேசி முடிக்கின்றனர். அப்போது பூந்துறை நாட்டாருக்கும் 'தென் பூவாணிய' நாட்டு 'ஆவணிப் பேருரை' தலைநகராக கொண்டு ஆண்டு வந்த 'பூவாணிய வேட்டுவர்' "போத்திராயன்" என்பவருக்கும் கொமாரபாளையம் ஆலத்தூரில் எல்லைப் போர் நடந்தது . இதில் 'போத்திராயன்' போர்களத்தில் "அப்பிச்சிமாராயனால்' கொல்லப்படுகிறார். படுகாயமடைந்த அப்பிச்சிமாராயனும் இறந்து விடுகிறார். மணமக்களின் சிலர் இறக்க மீதி இருந்தவர்களும் தங்கள் இன்னுயிரை மாய்த்துக் கொள்கின்றனர். இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி இறந்தனர். மசரி என்ற பெண்ணின் மகன்களான இரண்டு சகோதரர்கள் போரில் இறந்தனர். திங்களூர், சிங்காநல்லூர், பிரிதி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும் இடங்களில் இந்நாயகர்கள் தெய்வமாக வணங்கப்படுகிறார்கள். எழுபது வேட்டுவர்களும் சைவ தெய்வங்களாக உள்ளனர். பூந்துறை நாட்டிலுள்ள கொங்கு வேட்டுவ கவுண்டர் மற்றும் கொங்கு வேளாளர் கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர். இதில் கொங்கு வேளாளர்களில் 'பயிர' குலத்தினர் மற்றும் 'சாத்தந்தை' குலத்தினர் அமைச்சராக "அப்பிச்சிமாரய்யன்" அரசவையில் இடம்பெற்றிருந்தனர்.பழங்கால காவியமான அப்பிச்சிமார் காவியம் அவர்களைப் பற்றியது.  

## பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
# கவுண்டம்பாளையம் முருகன் கோயில்



**கவுண்டம்பாளையம் முருகன் கோயில்** தமிழ்நாட்டில் நாமக்கல் மாவட்டம், கவுண்டம்பாளையம் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பூசம் 1 நாள் முக்கிய திருவிழாவாக நடைபெறுகிறது. உத்திரம் 1 நாள் திருவிழாவாக நடைபெறுகிறது.
# உரம்பு வரதராஜப்பெருமாள் கோயில்



**உரம்பு வரதராஜ பெருமாள் கோயில்** தமிழ்நாட்டில் நாமக்கல் மாவட்டம், உரம்பு என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. மாசி மகத் திருவிழா ( 10 நாட்கள்) முக்கிய திருவிழாவாக நடைபெறுகிறது. மாசி மாதம் தேரோட்டம் நடைபெறுகிறது.
# வையப்பமலை பாலசுப்பிரமணியசுவாமி கோயில்



**வையப்பமலை பாலசுப்பிரமணிய சுவாமி கோயில்** தமிழ்நாட்டில் நாமக்கல் மாவட்டம், வையப்பமலை என்னும் ஊரில் மலை மீது அமைந்துள்ள முருகன் குன்றுதோறாடல் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.  

வழிபாட்டு முறை --பக்தர்கள் முதலில் அடிவாரத்தில் உள்ள அரசடி விநாயகப் பெருமானை வணங்கி படி நுழைவு வாயிலில் வழிபட்டு கிரிவலம் வர வேண்டும்.கிரிவலப் பாதையில் உள்ள கொங்கண சித்தர் குகையில் குரு வழிபாடு செய்து மலையைச் சுற்றி வந்து கிரிவலம் நிறைவு செய்ய வேண்டும். பிறகு பக்தியுடன் மலையேறி வழியில் உள்ள வழிவிடு விநாயகர், கொங்கண சித்தர் வழிபட்ட பாலமுருகன், இடும்பன் சன்னதியில் வழிபட்டு ராஜகோபுரத்தின் வழியாக நுழைந்து கோவில் விமானத்தை சுற்றி வந்து கொடி மரத்தையும் மயில்வாகனத்தையும் துவார பாலகர்களையும் வணங்கி முருக பெருமானை வழிபட வேண்டும் .பிறகு பரிவார தெய்வங்கள் அனைவரையும் வழிபட வேண்டும். இதுவே முறையான வழிபாடு ஆகும்.
# புதுக்கோம்பை பெரியசாமி கோயில்



**புதுக்கோம்பை பெரியசாமி கோயில்** தமிழ்நாட்டில் நாமக்கல் மாவட்டம், புதுக்கோம்பை என்னும் ஊரில் அமைந்துள்ள ஒரு கிராமக் கோயிலாகும். இதற்கு சேர்ந்த தெய்வம் பிடாரியம்மன், அரங்க சிவன், கன்னிமார், நாச்சியம்மன், மாரியம்மன் வெள்ளி தடி கருப்பு போன்ற 7 தெய்வம் ஆகும்.  

## பூசைகள்
இக்கோயிலில் ஒருகாலப் பூசை நடக்கின்றது.
# காளிப்பட்டி மாரியம்மன் கோயில்



**காளிப்பட்டி மாரியம்மன் கோயில்** தமிழ்நாட்டில் நாமக்கல் மாவட்டம், காளிப்பட்டி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் பொங்கல் ( 5 நாள் ) முக்கிய திருவிழாவாக நடைபெறுகிறது.
# நடுப்பட்டி வடக்கு மலையான் மற்றும் மாரியம்மன் சுவாமி கோயில்



**நடுப்பட்டி வடக்கு மலையான் மற்றும் மாரியம்மன் சுவாமி கோயில்** தமிழ்நாட்டில் தர்மபுரி மாவட்டம், நடுப்பட்டி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது. தை பொங்கல்,ஆடி 18, கார்திகை தீபம் திருவிழாக்களாக நடைபெறுகின்றன.
# வீரப்ப நாயக்கன்பட்டி மாரியம்மன் கோயில்



**வீரப்ப நாயக்கன்பட்டி மாரியம்மன் கோயில்** தமிழ்நாட்டில் தர்மபுரி மாவட்டம், வீரப்ப நாயக்கன்பட்டி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
# அனுமந்தீர்த்தம் மாரியம்மன் கோயில்



**அனுமந்தீர்த்தம் மாரியம்மன் கோயில்** தமிழ்நாட்டில் கிருஷ்ணகிரி மாவட்டம், அனுமந்தீர்த்தம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
சித்திரை மாதம் 13 நாட்கள் திருவிழாவாக நடைபெறுகிறது.மேலும் 2 நாட்கள் நண்பா பாய்ஸ் நடத்தும் அன்னதானம் மற்றும் தாரைதப்பட்டை நிகழ்ச்சிகள் நடைபெறும்.
# பருவதன அள்ளி பெரியாண்டிச்சியம்மன் கோயில்



**பருவதன அள்ளி பெரியாண்டிச்சியம்மன் கோயில்** தமிழ்நாட்டில் தர்மபுரி மாவட்டம், பருவதன அள்ளி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
# பாலவாடி கங்கா தேவர் கோயில்



**பாலவாடி கங்கா தேவர் கோயில்** தமிழ்நாட்டில் தர்மபுரி மாவட்டம், பாலவாடி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
# ழீன் உலூயிசு பொன்சு


**ழீன் - லூயிசு பொன்சு** *(Jean-Louis Pons)* (24 திசம்பர் 1761 – 14 அக்தோபர் 1831) ஒரு பிரெஞ்சு வானியலாளர் ஆவார். எளிமையாக சொந்தமாக்க் கற்று தன் வானியல் வாழ்க்கையைத் தொடங்கினாலும், இவர் எக்காலத்தினும் சிறந்த வால்வெள்ளி கண்டுபிடிப்பாளராக உயர்ந்தார்: வானியல் வரலாற்றிலேயே இல்லாதபடி, இவர் 1801 முதல் 1827 வரை 37 வால்வெள்ளிகளைக் கண்டுபிடித்துள்ளார்.  

## இளமை வாழ்க்கை

பொன்சு கவுட்டெசு ஆல்ப்பெசுவில் வாழ்ந்த ஏழைக் குடும்பத்தில் பெய்ரே அல்லது பியேரில் பிறந்தார். எனவே முறையான கல்வி ஏதும் பெறவில்லை. இவர் 1789 இல் மார்செயில் வான்கானகத்தில் அதன் கவனிப்புப் பணியாலராக வேலையில் சேர்ந்துள்லார். மெல்ல மெல்ல இவர் வானியலாலர்களுக்கு அவர்களது நோக்கீடுகளில் உதவும் அளவுக்கு வானியலில் ஈடுபட்டுள்ளார். இவரே தனியாக நோக்கீடுகள் செய்யவும் கற்றுள்ளார். விண்மீன் புலங்களில் புலமைபெற்று அவற்றின் மாற்றங்களைக் குறிக்க கற்றார்.  

எளிமையும் நபிக்கைக்கும் உரிய பொன்சை பட்டறிவு வாய்ந்த வானியலாலர்கள் அவரது தொடக்க வானியல் பயில்வு காலத்தில் கேலிசெய்து ஏளனித்துள்ளனர். பிரான்சு சேவியர் வான் சேக் இவரை சூரியக் கரும்புள்ளிகள் புலப்படும்போது வால்வெள்ளிகளைக் காணுமாறு அறிவுரை கூறி பணித்துள்ளார். இவ்வாரு சேக் இவருக்கு வால்வெள்ளிகளைக் கண்டுபிடிக்கும் சிறந்த முறையை அவரையறியாமலேயே, மிக நல்ல அறிவுரையைக் கையளித்துவிட்டார்.  

## வானியல் பணிகள்
# மல்லூர் ஸ்ரீ செல்லாண்டி அம்மன் கோயில்



**மல்லூர் சிரீ செல்லாண்டி அம்மன் கோயில்** தமிழ்நாட்டில் சேலம் மாவட்டம், மல்லூர் என்னும் ஊரில் அமைந்துள்ள ஓர் அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் ஊர் பொது மாரியம்மன் கோவில் சார்ந்தது முக்கிய திருவிழாவாக நடைபெறுகிறது.
# கல்லாவி வேடியப்பன் கோயில்



**கல்லாவி வேடியப்பன் கோயில்** தமிழ்நாட்டில் கிருட்டிணகிரி மாவட்டம், கல்லாவி என்னும் ஊரில் அமைந்துள்ள ஒரு கிராமக் கோயிலாகும்.  

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.  

## கோயில் அமைப்பு
இக்கோயிலில் வேடியப்பன் சன்னதியும், முனியப்பன் சுவாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.  

## பூசைகள்
இக்கோயிலில் ஒருகாலப் பூசை திட்டத்தின் படி தினமும் காலை 9 மணிக்கு நடை பெறுகின்றது
# பொது நூலகம்

முதன்மைக் கிளையில் வாசிப்பதற்கான பகுதி.]]  
**பொது நூலகம்** என்பது, பொதுமக்களால் பயன்படுத்தக் கூடியதும், பொதுவாக வரிகள் போன்றவற்றால் கிடைக்கும் நிதியைப் பயன்படுத்தி நடத்தப்படுவதுமான நூலகங்களைக் குறிக்கும். இவ்வகை நூலகங்கள் குடிசார் பணியாளர்களான நூலகர்களாலோ, பிற நூலகத்துறைசார் பணியாளர்களாலோ இயக்கப்படுகின்றன.  

பொது நூலகங்கள் ஐந்து பொதுவான இயல்புகளைக் கொண்டவை. முதலாவது, அவை பொது மக்களிடம் இருந்து அறவிடப்படும் வரிப்பணத்தினால் நிதி அளிக்கப்படுகின்றன. அடுத்தது, இவை மக்களுக்குச் சேவை செய்யும் நோக்கில் ஒரு சபையால் கட்டுப்படுத்தப்படுகின்றன. குறித்த சமூகத்தைச் சேர்ந்த ஒவ்வொரு உறுப்பினரும் இங்குள்ள சேகரங்களைப் பயன்படுத்தலாம். இவற்றைப் பயன்படுத்துவது தன்னார்வ அடிப்படையிலானது. இவை வழங்கும் அடிப்படையான சேவைகளுக்குக் கட்டணம் அறவிடப்படுவதில்லை.  

உலகிலுள்ள பல நாடுகளிலும் பொது நூலகங்கள் உள்ளன. கல்வியறிவு பெற்ற மக்கள் வாழும் நாடுகளில் பொது நூலகங்கள் முக்கியமானவையாகக் கருதப்படுகின்றன. ஆய்வு நூலகங்கள், பள்ளி நூலகங்கள் போன்ற சிறப்பு நூலகங்களில் இருந்து பொது நூலகங்கள் வேறுபடுகின்றன. ஏனெனில், குறித்த ஒரு கல்வி நிறுவனம், ஆய்வுச் சமூகம் போன்றவற்றின் தேவைகளை மட்டும் கருத்தில் கொள்ளாமல் பொது மக்களின் தகவல் தேவைகளைப் பூர்த்தி செய்வதையே பொது நூலகங்கள் கடமையாகக் கொண்டுள்ளன. பள்ளிக்கு முந்திய கல்வியை ஊக்கப்படுத்துவதற்காக குழந்தைகளுக்குக் கதை சொல்லல்; மாணவர்களும், தொழில் வல்லுனர்களும் படிப்பதற்கு வேண்டிய அமைதியான இடவசதிகளை ஏற்படுத்துதல்; வளர்ந்தோரிடையே வாசிப்பதை ஊக்குவிக்க நூல் குழுக்களை ஏற்படுத்தல் போன்ற சேவைகளும் பொது நூலகங்களில் கட்டணம் இன்றி வழங்கப்படுவது உண்டு. வீட்டுக்கு எடுத்துச் சென்று வாசிப்பதற்காக, பொது நூலகங்கள் நூல்களைக் கடனாக வழங்குவது வழக்கம். இதற்காகக் கடனுதவும் பகுதி பொது நூலகங்களில் இருக்கும். உசாத்துணைப் பகுதியில் வைக்கப்பட்டுள்ள நூல்களை வெளியில் எடுத்துச்செல்ல அனுமதிப்பது இல்லை. அண்மைக் காலத்தில் சில பொது நூலகங்கள் கணினி வசதிகளையும், இணைய வசதிகளையும் பயன்பாட்டாளருக்கு வழங்குகின்றன.
# ஞானம் அறக்கட்டளை



**ஞானம் அறக்கட்டளை** (Gnanam foundation) என்பது இலங்கையை அடிப்படையாகக் கொண்டு இயங்கும் ஒரு அறக்கட்டளை ஆகும். இந்த அறக்கட்டளை லைக்கா செல்லிடப்பேசி நிறுவனத்தின் தலைவர் அல்லிராஜா சுபாஷ்கரனால் 2010 இல் தோற்றிவிக்கப்பட்டது. இதில் அவரின் தாயார் ஞானாம்பிகை அல்லிராஜா, அவரது மனைவி பிரேமா சுபாஷ்கரன் போன்றோர் நிர்வாகிகளாக உள்ளனர். இந்த அறக்கட்டளை இலங்கையில் போரினால் பெரிதும் பாதிப்புக்கு உள்ளான வடக்கு, கிழக்கு மாகாணங்களில் நலவாழ்வு, கலவி போன்றவற்றிற்கு உதவிவருகிறது. இது இலங்கை மட்டுமல்லாது இந்தியா, பாக்கித்தான், ருமேனியா, நைஜீரியா, சூடான், தான்சானியா, பிலிப்பீன்சு ஆகிய நாட்டு மக்களின் அடிப்படைத் தேவையை நிறைவு செய்யும் விதமாக அங்குள்ள சேவை அமைப்புகளுடன் இணைந்து செயல்பட்டு வருகிறது.  
## பணிகள்
இந்த அறக்கட்டளை இலங்கை உள்நாட்டுப் போரினால் பாதிப்புக்கு உள்ளாகி அடிப்டை வசதிகள் இல்லாமல் முகாம்களில் அடைபட்டிருந்த 150 தமிழ்க் குடும்பங்களுக்கு வவுனியா அருகே உள்ள சின்னடம்பன் என்கிற இடத்தில் இந்ந அறக்கட்டளையால் கிராமம் புனரமைக்கப்பட்டு உருவாக்கப்பட்டது. இந்த விடுகளை பயனாளிகளுக்கு அளிக்கும் விழாவிற்கு நடிகர் ரஜினிகாந்த் வருவதாக அறிவிக்கப்பட்டது. இவர் இந்த நிகழ்வில் கலந்துகொள்ள தமிழ்நாட்டில் உள்ள தமிழ் அமைப்புகள் எதிர்ப்பு தெரிவித்ததால் கலந்துகொள்ளவில்லை என அறிவித்தார். ஆனால் திட்டமிட்டபடி ரஜினிகாந்த் கலந்துகொள்ளாமலே விழா நடைபெற்று பயனாளிகளுக்கு உதவிகள் வழங்கப்பட்டன. விழாவில் தமிழ்த் தேசியக் கூட்டமைப்பின் தலைவர்கள் கலந்துகொண்டனர்.
# சீராப்பள்ளி செவந்தீஸ்வரர் கோயில்



**சீராப்பள்ளி செவந்தீஸ்வரர் கோயில்** தமிழ்நாட்டில் நாமக்கல் மாவட்டம், சீராப்பள்ளி என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சிவராத்திரி மாதம் முக்கிய திருவிழா நடைபெறுகிறது. ஆணி திருமஞ்சனம் மாதம் திருவிழா நடைபெறுகிறது.
# பாப்பாரப்பட்டி புதிய சுப்ரமணிய சுவாமி கோயில்



**பாப்பாரப்பட்டி புதிய சுப்ரமணிய சுவாமி கோயில்** தமிழ்நாட்டில் தர்மபுரி மாவட்டம், பாப்பாரப்பட்டி என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் மூன்று காலப் பூசைகள் நடக்கின்றன. [[தை மாதம்]] தைப் பூசம் முக்கிய திருவிழாவாக நடைபெறுகிறது. தோறும் மாதம் கிருத்திகை, சஷ்டி திருவிழாவாக நடைபெறுகிறது.
# கொளத்தூர் சுப்ரமணியசாமி கோயில்



**கொளத்தூர் சுப்ரமணியசாமி கோயில்** தமிழ்நாட்டில் சேலம் மாவட்டம், கொளத்தூர் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப்பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# பெரியதள்ளப்பாடி சுப்ரமணியசாமி கோயில்



**பெரியதள்ளப்பாடி சுப்ரமணியசாமி கோயில்** தமிழ்நாட்டில் கிருஷ்ணகிரி மாவட்டம், பெரியதள்ளப்பாடி என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] தைப் பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# கோபிநாதம்பட்டி மருதமலை முருகன் கோயில்



**கோபிநாதம்பட்டி மருதமலை முருகன் கோயில்** தமிழ்நாட்டில் தர்மபுரி மாவட்டம், கோபிநாதம்பட்டி என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப் பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# ஓசூர் சுப்ரமணிய சுவாமி கோயில்



**ஓசூர் சுப்ரமணிய சுவாமி கோயில்** தமிழ்நாட்டில் கிருஷ்ணகிரி மாவட்டம், ஓசூர் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப் பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# திருமங்கலக்குடி வெங்கடாஜலபதி கோயில்



**திருமங்கலக்குடி வெங்கடாஜலபதி கோயில்** தமிழ்நாட்டில் தஞ்சாவூர் மாவட்டம், திருமங்கலக்குடி என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. திருவோண விரதம் முக்கிய திருவிழாவாக நடைபெறுகிறது.
# பெரிய முத்தூர் கருமலை கந்தர் வேல் முருகன் கோயில்



**பெரிய முத்தூர் கருமலை கந்தர் வேல் முருகன் கோயில்** தமிழ்நாட்டில் கிருஷ்ணகிரி மாவட்டம், பெரிய முத்தூர் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப் பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# பூச்சாத்தனூர் மாரியம்மன் கோயில்



**பூச்சாத்தனூர் மாரியம்மன் கோயில்** தமிழ்நாட்டில் தஞ்சாவூர் மாவட்டம், பூச்சாத்தனூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
# பொன்பரப்பிபட்டி சுப்பிரமணியசுவாமி கோயில்



**பொன்பரப்பிபட்டி சுப்பிரமணியசுவாமி கோயில்** தமிழ்நாட்டில் நாமக்கல் மாவட்டம், பொன்பரப்பிபட்டி என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப்பூசம் முக்கிய திருவிழாவாக நடைபெறுகிறது. பங்குனி மாதம் பங்குனிஉத்திரம் திருவிழாவாக நடைபெறுகிறது. கார்த்திகை மாதம் சூரசம்ஹாரம் தேரோட்டம் நடைபெறுகிறது.
# மேலக்காட்டூர் மாரியம்மன் கோயில்



**மேலக்காட்டூர் மாரியம்மன் கோயில்** தமிழ்நாட்டில் தஞ்சாவூர் மாவட்டம், மேலக்காட்டூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
# இலுப்பூர் மாரியம்மன் கோயில்



**இலுப்பூர் மாரியம்மன் கோயில்** தமிழ்நாட்டில் மயிலாடுதுறை மாவட்டம், இலுப்பூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
# திருநகலி ஆலடி மாரியம்மன் கோயில்



**திருநகலி ஆலடி மாரியம்மன் கோயில்** தமிழ்நாட்டில் மயிலாடுதுறை மாவட்டம், திருநகலி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிகடை வெள்ளி முக்கிய திருவிழாவாக நடைபெறுகிறது.
# மூங்கில் தோட்டம் மன்னார்சாமி கோயில்



**மூங்கில் தோட்டம் மன்னார்சாமி கோயில்** தமிழ்நாட்டில் நாகபட்டினம் மாவட்டம், மூங்கில் தோட்டம் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடிதீமிதி முக்கிய திருவிழாவாக நடைபெறுகிறது.
# குறிச்சிமலை மாரியம்மன் கோயில்



**குறிச்சிமலை மாரியம்மன் கோயில்** தமிழ்நாட்டில் தஞ்சாவூர் மாவட்டம், குறிச்சிமலை என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது. தை, சித்திரை மாதம் தைவெள்ளி, சித்ரா பௌர்ணமி திருவிழாக்களாக நடைபெறுகின்றன. சித்திரை மாதம் சித்திரை தேரோட்டம் நடைபெறுகிறது.
# பரவனூர் திரௌபதியம்மன் கோயில்



**பரவனூர் திரௌபதியம்மன் கோயில்** தமிழ்நாட்டில் தஞ்சாவூர் மாவட்டம், பரவனூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது.
# செறுகடம்பூர் அய்யனார் கோயில்



**செறுகடம்பூர் ஐயனார் கோயில்** தமிழ்நாட்டில் தஞ்சாவூர் மாவட்டம், செறுகடம்பூர் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது.
# செறுகடம்பூர் மகாமாரியம்மன் கோயில்



**செறுகடம்பூர் மகாமாரியம்மன் கோயில்** தமிழ்நாட்டில் தஞ்சாவூர் மாவட்டம், செறுகடம்பூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது.